Sphera Group (SFG), operatorul KFC, Pizza Hut și Taco Bell în România și singurul grup de restaurante listat la bursa românească, intenționează ca în 2018 să deschidă 23 de unități pe toate cele trei branduri, din care cea mai mare parte ar fi restaurante de tipul «drive- through» (care permit clienților ridicarea comenzilor fără a părăsi autoturismul - n.red.), potrivit lui Daniel Paliță, director de planificare strategică.